Správa

z kontroly dodržiavania všeobecne záväzných právnych predpisov a interných predpisov mestskej časti Bratislava-Rusovce a kontroly plnenia ďalších úloh ustanovených osobitnými predpismi, kontrola hospodárnosti, účelovosti, efektívnosti, úplnosti dokladov a pokladničných operácií pri hotovostných platbách mestskej časti Bratislava-Rusovce v   
I. polroku 2023.

Oprávnená osoba:Ing. Pavel Škodler, miestny kontrolór

Kontrolovaný subjekt:Miestny úrad mestskej častiBratislava-Rusovce

ul. Vývojová 8

851 10 Bratislava

Zastúpený: Radovan Jenčík, starosta MČ

Mgr. Roman Lukáč, prednosta miestneho úradu

Janka Hlušeková, referentka zodpovedná za vedenie pokladne

IČO: IČO: 00304611

Predmet kontroly: Kontrola dodržiavania všeobecne záväzných právnych predpisov a interných predpisov mestskej časti Bratislava-Rusovce a kontrola plnenia ďalších úloh ustanovených osobitnými predpismi, kontrola hospodárnosti, účelovosti, efektívnosti, úplnosti dokladov a pokladničných operácií pri hotovostných platbách mestskej časti Bratislava-Rusovce v I pol roku 2023.

Cieľ kontroly: Dodržiavanie zákonov a platných noriem mestskej časti Bratislava-Rusovce so zameraním na dodržiavanie podmienok na poskytnutie a použitie verejných prostriedkov.

Kontrola bola vykonaná v čase: od 13.9.2023 do 4.10.2023

Kontrolované obdobie: od 1.1.2023 do 30.6.2023

Kontrola bola vykonaná v súlade s Plánom kontrolnej činnosti na II. polrok 2021, schváleným uznesením Miestneho zastupiteľstva mestskej časti Bratislava-Rusovce č. 76/2023 zo dňa 27.6.2023.

Predmetná kontrola bola vykonaná v nadväznosti na dodržiavanie uvedených zákonov a nariadení:

* Zákona č. 369/1990 Zb. o obecnom zriadení v znení neskorších predpisov - § 18d bod 2 písm. d).
* Zákona č. 377/1990 Zb. o hlavnom meste Slovenskej republiky Bratislave v znení neskorších predpisov.
* Štatútu hlavného mesta SR Bratislavy v znení neskorších dodatkov.
* Zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „rozpočtové pravidlá územnej samosprávy“).
* Zákona č. 523/2004 Z. z. o rozpočtových pravidlách verejnej správy v znení neskorších predpisov (ďalej len „rozpočtové pravidlá verejnej správy“).
* Zákona č. 431/2002 Z. z. o účtovníctve v znení neskorších predpisov.
* Zákona č. 502/2001 Z. z. o finančnej kontrole a vnútornom audite v znení neskorších predpisov.
* Zásad obehu účtovných dokladov mestskej časti Bratislava-Rusovce účinných od   
  01. 01. 2016
* Zásad hospodárenia s majetkom mestskej časti Bratislava-Rusovce a s majetkom zvereným jej do správy hlavným mestom SR Bratislava, schválených uznesením   
  č. 343/2009 zo dňa 17. 09. 2009, novelizovaných uznesením č. 106/2011 zo dňa   
  24. 10. 2011 a uznesením č. 249 zo dňa 24. 10. 2012.
* Zákona č. 357/2015 Z. z. o finančnej kontrole a audite.
* Metodické usmernenie MF/010175/2004-42 zo dňa 08. 12. 2004.
* Smernica starostu č. 1/2023 o vedení pokladnice platnej od 2.1.2023
* Smernica starostu č. 3/2023 Oprávnenia k základnej a administratívnej finančnej kontrole - podpisové vzory platnej od 07. 02. 2023

Priebeh kontroly:

Miestny kontrolór zahájil kontrolu hotovostných platieb dňa 13.9.2021 a podľa ustanovenia § 20 ods. 5 písm. a) zákona č. 357/2015 Z. z. o finančnej kontrole a audite bola povinná osoba dňa 11.9.2023 oboznámená s termínom a cieľom finančnej kontroly a súčasne v súlade s § 20 ods. 2 písm. a) zákona č. 357/2015 Z. z. o finančnej kontrole a audite, požiadaná o predloženie komplexnej spisovej dokumentácie – originály dokladov, písomností a iných materiálov   
v lehote do 13.9.2023. Oprávnená osoba v súlade s § 20 ods. 4 písm. a) zákona   
č. 357/2015 Z. z. o finančnej kontrole a audite potvrdila odobratie komplexnej spisovej dokumentácie dňa 13.9.2023, a to najmä:

1. Limit pokladničného zostatku vo výške 1.700,- € bol stanovený uznesením miestneho zastupiteľstva mestskej časti Bratislava-Rusovce č. 261, zo dňa 11. 12. 2008. Pre obdobie od 1.1.2023 do 31.12.2023, bol v súlade s čl. 4 ods. 5 Zásad obehu účtovných dokladov vystavený pre Miestny úrad Bratislava-Rusovce, ul. Vývojová č. 8, 851 10 Bratislava, IČO: 304611, DIČ: 2020910870 pod registratúrnou značkou FU10 a bol opatrený podpisom štatutára mestskej časti a vedúceho učtárne Ing. Holúbeka a pokladníčky p. Janky Hlušekovej.

2. Ku kontrole bola doložená pokladničná kniha, za mesiac február 2023, z ktorej náhodným výberom kontrolór preveril príjmové pokladničné doklady (PPD) a výdavkové pokladničné doklady (VPD), na základe ktorých sa zrealizovali hotovostné finančné operácie 1. dekády v termíne od 1.2. 2023 do 10.2. 2023. Doložená Pokladničná kniha - hlavná pokladňa bola uzatvorená 10.2.2023 zodpovedným pokladníkom p. Hlušekovou a bola opatrená podpisom štatutára – starostu mestskej časti s vyčísleným počiatočným stavom pokladne k 1.2.2023 vo výške 686,5 €. V priebehu kontrolovaného obdobia bolo zrealizovaných 27 PPD v celkovej sume 1 755,25 € a 10 VPD v celkovej sume 948,05 €. Suma vyčísleného zostatku pokladne k 31.1.2023 v sume 686,15 € a zostatku pokladne k 10.2.2023 v sume 1 493,35 € zodpovedá rozdielu medzi počiatočným stavom pokladne a výškou zrealizovaných finančných operácií prostredníctvom zdokladovaných PPD a VPD 84 až 120. Zápisy – účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona č. 431/2002 o účtovníctve v znení neskorších predpisov, spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 1.2. 2023 do 10.2.2023*

|  |  |  |  |  |  |
| --- | --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška príjmu*** | ***Výška výdavku*** | ***Zostatok hotovosť*** |
| *1.2.2023* | *84* | *Ostatné správne poplatky* | *2,00* |  | *688,15* |
| *1.2.2023* | *85* | *Ostatné správne poplatky* | *2,00* |  | *690,15* |
| *1.2.2023* | *86* | *Ostatné správne poplatky* | *2,00* |  | *692,15* |
| *1.2.2023* | *87* | *Ostatné správne poplatky* | *4,00* |  | *696,15* |
| *1.2.2023* | *88* | *Ostatné správne poplatky* | *10,00* |  | *706,15* |
| *1.2.2023* | *89* | *Ostatné správne poplatky* | *2,00* |  | *708,15* |
| *1.2.2023* | *90* | *Ostatné správne poplatky* | *4,00* |  | *712,15* |
| *1.2.2023* | *91* | *Ostatné správne poplatky* | *2,00* |  | *714,15* |
| *1.2.2023* | *92* | *Ostatné správne poplatky* | *4,00* |  | *718,15* |
| *2.2.2023* | *93* | *Vyčistenie obrusov* |  | *11,40* | *706,75* |
| *2.2.2023* | *94* | *Rekonštrukcia verejných priestorov* |  | *176,30* | *530,45* |
| *2.2.2023* | *95* | *Nájomné pozemky* | *147,70* |  | *678,15* |
| *3.2.2023* | *96* | *Rekonštrukcia verejných priestorov* |  | *15,60* | *662,55* |
| *3.2.2023* | *97* | *Rybársky poplatok* | *20,00* |  | *682,55* |
| *3.2.2023* | *98* | *Krátkodobý prenájom* | *277,50* |  | *960,05* |
| *3.2.2023* | *99* | *Záloha* | *200,00* |  | *1160,05* |
| *6.2.2023* | *100* | *Vrátenie zálohy* |  | *200,00* | *960,05* |
| *7.2.2023* | *101* | *Rekonštrukcia budovy Pošty – materiál* |  | *209,20* | *750,85* |
| *7.2.2023* | *102* | *Výplaty miezd 1/2023* |  | *144,00* | *606,85* |
| *8.2.2023* | *103* | *Pokuta – stavebná správa* | *16,00* |  | *622,85* |
| *8.2.2023* | *104* | *Pokuta – stavebná správa* | *16,00* |  | *638,85* |
| *8.2.2023* | *105* | *Reprezentačné výdavky starostu* |  | *38,95* | *599,90* |
| *8.2.2023* | *106* | *Ostatné správne poplatky* | *2,00* |  | *601,90* |
| *8.2.2023* | *107* | *Daň za psa* | *3,50* |  | *605,40* |
| *8.2.2023* | *108* | *Stavebná správa* | *10,00* |  | *615,40* |
| *8.2.2023* | *109* | *Ostatné správne poplatky* | *4,00* |  | *619,40* |
| *8.2.2023* | *110* | *Služby* | *817,00* |  | *1436,40* |
| *9.2.2023* | *111* | *Daň za psa* | *3,50* |  | *1439,90* |
| *9.2.2023* | *112* | *Daň za psa* | *3,50* |  | *1443,40* |
| *10.2.2023* | *113* | *Daň za psa* | *3,50* |  | *1446,90* |
| *10.2.2023* | *114* | *Ostatné správne poplatky* | *2,00* |  | *1448,90* |
| *10.2.2023* | *115* | *Daň za psa* | *13,75* |  | *1462,65* |
| *10.2.2023* | *116* | *Daň za psa* | *15,00* |  | *1477,65* |
| *10.2.2023* | *117* | *Príjem z vedľajšej pokladne* | *168,30* |  | *1645,95* |
| *10.2.2023* | *118* | *Kovania na dvere* |  | *29,50* | *1616,45* |
| *10.2.2023* | *119* | *Núdzový vchod do areálu ZŠ – oprava bránky* |  | *98,50* | *1517,95* |
| *10.2.2021* | *120* | *Rekonštrukcia budovy Pošty – materiál* |  | *24,60* | *1493,35* |
| ***1.dekáda*** |  | ***Spolu*** | ***1755,25*** | ***948,05*** | ***1493,35*** |

3. Ku kontrole bola doložená pokladničná kniha, za mesiac apríl 2023, z ktorej náhodným výberom kontrolór preveril príjmové (PPD) a výdavkové (VPD) pokladničné doklady, na základe ktorých sa zrealizovali hotovostné finančné operácie v 3. dekáde v termíne od 21.4. 2023 do 30.4.2023. Doložená Pokladničná kniha - hlavná pokladňa bola uzatvorená 28.4.2023 zodpovedným pokladníkom p. Hlušekovou a bola opatrená podpisom štatutára – starostu mestskej časti s vyčísleným počiatočným stavom pokladne k 21.4.2023 vo výške 1 079,54 €. V priebehu kontrolovaného obdobia bolo zrealizovaných 17 PPD v celkovej sume 275,85 € a 3 VPD v celkovej sume 171,35 €. Suma vyčísleného zostatku pokladne k 20.4.2023 v sume 1 079,54 € a zostatku pokladne k 28.4.2023 v sume 1 184,04 € zodpovedá rozdielu medzi počiatočným stavom pokladne a výškou zrealizovaných finančných operácií prostredníctvom zdokladovaných PPD a VPD 332 až 351. Účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona č. 431/2002 o účtovníctve v znení neskorších predpisov, spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 21.4.2023 do 30.4.2023.*

|  |  |  |  |  |  |
| --- | --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška príjmu*** | ***Výška výdavku*** | ***Zostatok hotovosť*** |
| *21.4.2023* | *332* | *Daň za psa* | *11,25* |  | *1090,79* |
| *21.4.2023* | *333* | *Daň za psa* | *11,25* |  | *1102,04* |
| *24.4.2023* | *334* | *Akcia Majáles – spotrebný materiál* |  | *124,20* | *977,84* |
| *24.4.2023* | *335* | *Ostatné správne poplatky* | *4,00* |  | *981,84* |
| *26.4.2023* | *336* | *Ostatné správne poplatky* | *4,00* |  | *985,84* |
| *26.4.2023* | *337* | *Ostatné správne poplatky* | *2,00* |  | *987,84* |
| *26.4.2023* | *338* | *Ostatné= správne poplatky* | *5,00* |  | *992,84* |
| *26.4.2023* | *339* | *Spotrebný materiál* |  | *39,95* | *952,89* |
| *26.4.2023* | *340* | *Ostatné správne poplatky* | *4,00* |  | *956,89* |
| *26.4.2023* | *341* | *Ostatné správne poplatky* | *2,00* |  | *958,89* |
| *27.4.2023* | *342* | *Úhrad nadlimitnej spotreby – telefón* | *29,35* |  | *988,24* |
| *27.4.2023* | *343* | *Príjem z vedľajšej pokladne* | *111,00* |  | *1099,24* |
| *28.4.2023* | *344* | *Ostatné správne poplatky* | *4,00* |  | *1103,24* |
| *28.4.2023* | *345* | *Ostatné správne poplatky* | *20,00* |  | *1123,24* |
| *28.4.2023* | *346* | *Ostatné správne poplatky* | *4,00* |  | *1127,24* |
| *28.4.2023* | *347* | *Ostatné správne poplatky* | *2,00* |  | *1129,24* |
| *28.4.2023* | *348* | *Ostatné správne poplatky* | *12,00* |  | *1141,24* |
| *28.4.2023* | *349* | *Stavebná správa* | *30,00* |  | *1171,24* |
| *28.4.2023* | *350* | *Ostatné správne poplatky* | *20,00* |  | *1191,24* |
| *28.4.2023* | *351* | *Poštovné* |  | *7,20* | *1184,04* |
| ***3.Dekáda*** |  | ***Spolu*** |  |  | ***1184,04*** |

4. Ku kontrole bola doložená pokladničná kniha, za mesiac jún 2023, z ktorej náhodným výberom kontrolór preveril príjmové (PPD) a výdavkové (VPD) pokladničné doklady, na základe ktorých sa zrealizovali hotovostné finančné operácie v 2. dekáde v termíne od 11.6. 2023 do 20.6.2023. Doložená Pokladničná kniha - hlavná pokladňa bola uzatvorená 20.6.2023 zodpovedným pokladníkom p. Hlušekovou a bola opatrená podpisom štatutára – starostu mestskej časti s vyčísleným počiatočným stavom pokladne k 11.6.2023 vo výške 1 546,01 €. V priebehu kontrolovaného obdobia bolo zrealizovaných 8 PPD v celkovej sume 1 080,40 € a 8 VPD v celkovej sume 1 160,50 €. Suma vyčísleného zostatku pokladne k 10.6.2023 v sume 1 546,01 € a zostatku pokladne k 20.6.2023 v sume 1 465,91 € zodpovedá rozdielu medzi počiatočným stavom pokladne a výškou zrealizovaných finančných operácií prostredníctvom zdokladovaných PPD a VPD 459 až 474. Účtovné záznamy v kontrolovanej vzorke dokladov obsahujú podstatné náležitosti podľa § 10 ods. 1 zákona č. 431/2002 o účtovníctve v znení neskorších predpisov, spĺňajúce podmienky pre relevantné účtovné doklady a preukázateľný účtovný záznam.

*Prehľad kontrolovaných a realizovaných účtovných zápisov od 11.6.2023 do 20.6.2023.*

|  |  |  |  |  |  |
| --- | --- | --- | --- | --- | --- |
| ***Dátum záznamu*** | ***Č.PD*** | ***Obsah zápisu*** | ***Výška príjmu*** | ***Výška výdavku*** | ***Zostatok hotovosť*** |
| *12.6.2023* | *459* | *Poplatky - matrika* | *290,00* |  | *1836,01* |
| *12.6.2023* | *460* | *Kancelárske potreby* |  | *14,70* | *1821,31* |
| *12.6.2023* | *461* | *Ostatné správne poplatky* | *5,00* |  | *1826,31* |
| *12.6.2023* | *462* | *Odvod na účet* |  | *1000,00* | *826,31* |
| *12.6.2023* | *463* | *Poštovné* |  | *1,90* | *824,41* |
| *13.6.2023* | *464* | *Vyhotovenie znalecké posudku* | *230,00* |  | *1054,41* |
| *13.6.2023* | *465* | *Spotrebný materiál* |  | *104,85* | *949,56* |
| *14.6.2023* | *466* | *Stavanie mája – kúpa stromu* |  | *15,35* | *934,21* |
| *14.6.2023* | *467* | *Daň za psa, NHP a PA* | *15,00* |  | *949,21* |
| *14.6.2023* | *468* | *Daň za psa, NHP a PA* |  | *8,75* | *940,46* |
| *16.6.2023* | *469* | *Ostatné správne poplatky* | *5,00* |  | *945,46* |
| *19.6.2023* | *470* | *Poštovné* |  | *6,20* | *936,26* |
| *19.6.2023* | *471* | *Daň za psa* | *15,00* |  | *954,26* |
| *19.6.2023* | *472* | *Daň za psa, NHP a PA* |  | *8,75* | *945,51* |
| *19.6.2023* | *473* | *Príjem z vedľajšej pokladne* | *360,40* |  | *1305,91* |
| *20.6.2023* | *474* | *Príjem z vedľajšej pokladne* | *160,00* |  | *1465,91* |
| ***2. dekáda*** |  | ***Spolu*** | ***1080,40*** | ***1160,50*** | ***1465,91*** |

5. Kontrolór preveril výkon vnútornej kontroly na mieste poverenými zamestnancami MÚ dokladovanej Zápisom o vykonaní inventarizácie peňažných prostriedkov (čl. 7 Smernice starostu č. 1/2023 zo dňa 2.1.2023) v hotovosti zo dňa 30.6.2023, členkami inventarizačnej komisie Ing. Alexandrou Mikolovou a Darinou Jenčíkovou s inventúrnym súpisom /mincovkou/ pokladničnej hotovosti vo výške 1 176,04 € bez zistených rozdielov. Výsledok inventarizácie podpísal starosta mestskej časti.

6. Predmetom kontroly bolo aj vyhotovovanie Odovzdávacích protokolov hotovosti pokladne z platieb prijímaných poverenou osobou v podateľni miestneho úradu. Preverované boli príjmové operácie realizované v mesiaci február 2023, konkrétne PPD 117/23 zo dňa 10.2.2023 v sume 168,30 €, apríl 2023, konkrétne PPD 343/23 zo dňa 27.4.2023 v sume 111,00 € a v mesiaci jún 2023, konkrétne PPD 474/23 zo dňa 20.6.2023 v sume 160,00 €. Protokoly obsahujú podpisy odovzdávajúceho zamestnanca podateľne a preberajúcej zodpovednej pokladníčky. Overením zápisov týchto platieb v pokladničnej knihe neboli zistené žiadne rozdiely.

7. Kontrolou bola vykonané preskúmanie vecnej a formálnej správnosti (čl.5 ods. 2 Smernice starostu č. 1/2023) vybraných dokladov v 1. dekáde mesiaca február 2023, v 3. dekáde mesiaca apríl 2023 a v 2. dekáde mesiaca jún 2023.

8. V priebehu kontrolovaného obdobia nebol z pokladne z pokladne poskytnutý preddavok.

Po vykonaní kontroly boli doklady vrátené na príslušný referát dňa 26.9.2023.

Zhrnutie kontrolných zistení:

* Kontrola súladu účtovných záznamov hotovostných pokladničných finančných operácií s § 10 ods. 1 zákona č. 431/2002 Z. z. o účtovníctve.

Kontrolovaný subjekt postupoval v súlade s § 10 ods. 1 zákona č. 431/2002 Z. z. o účtovníctve v znení neskorších predpisov, pri preukázateľnosti účtovných záznamov v hotovostných platbách realizovaných cez hlavnú pokladňu mestskej časti Bratislava-Rusovce v kontrolovanom období rozpočtového roka 2023, formou príjmových a výdavkových pokladničných dokladov.

* Kontrola dodržiavania ustanovení vnútornej smernice - Zásad obehu účtovných dokladov mestskej časti Bratislava-Rusovce účinných od 01. 01. 2016.

Kontrolovaný subjekt v kontrolovanom období rozpočtového roka 2023 a kontrolovaných finančných hotovostných účtovných operáciách realizovaných v   
I. polroku 2023 postupoval v súlade s čl. 7 ods. 1 a ods. 2 Zásad obehu účtovných dokladov. Náhodným výberom získaná kontrolovaná vzorka účtovných dokladov a účtovných záznamov nevykázala nedostatky vyžadujúce prijatie opatrení na ich odstránenie.

* Kontrola dodržiavania vnútornej Smernice č. 3/2023 o vykonávaní základnej a administratívnej finančnej kontroly v mestskej časti Bratislava-Rusovce.

Kontrolovaný subjekt postupoval v súlade s ustanoveniami Smernice č. 3/2023 o vykonávaní finančnej kontroly za účelom preukázania hospodárnosti, efektívnosti, účinnosti a účelovosti realizovaných hotovostných platieb cez hlavnú pokladňu mestskej časti v kontrolovanom období I. polroka 2023. Kontrolované prvotné doklady spĺňajú náležitosti pre povolenie finančných operácií a sú opatrené podpismi osôb zodpovedných za výkon základnej a administratívnej kontroly. Povolenie finančných operácií vykonali osoby s oprávnením na ich výkon v súlade so Smernicou starostu č. 3/2023, platnou a účinnou pre rok 2023. Uvedenú smernicu 3/2023 je však nutné aktualizovať s ohľadom na vzniknuté personálne zmeny.

ZÁVER:

Kontrolný orgán vzhľadom na horeuvedené kontrolné zistenia nenavrhuje prijatie opatrení na odstránenie nedostatkov z vykonanej kontroly. Kontrolný orgán navrhuje aktualizáciu Smernice starostu č. 3/2023 Oprávnenia k základnej a administratívnej finančnej kontrole - podpisové vzory platnej od 7.2.2023

Návrh Správy následnej finančnej kontroly vypracoval dňa 4.10.2023 Ing. Pavel Škodler, miestny kontrolór. S výsledkom kontroly boli dňa 11.10.2023 oboznámení:

Radovan Jenčík, starosta MČ ................................................

Mgr. Roman Lukáč, prednosta miestneho úradu ................................................

Jana Hlušeková, zodpovedná referentka ................................................